
CIU, Center for anvendelse af it i undervisningen på EUD og eVidenCenter har indgået samarbejde om deling viden og brug af hinandens kernekompetencer. Derved kan vi sikre endnu bedre anvendelse af digitale løsninger i undervisningen – til gavn for elevernes læring. Samarbejdet bygger i første omgang på en række veldefinerede indsatser, som med tiden kan videreudvikles.
Udgangspunktet for samarbejdet er på nuværende tidspunkt følgende:
· at eVidenCenter kan bidrage til CIU’s opmærksomheds- og motivationsaktiviteter med oplæg på webinarer, regionale møder mv. og ved at gøre opmærksom på CIU’s aktiviteter i bl.a. nyhedsbreve mv. 
· at CIU i forbindelse med sine opmærksomheds- og motivationsaktiviteter oplyser om skolernes mulighed for at anvende eVidenCenter som leverandør af konsulentydelser og kompetence-udvikling
· at eVidenCenter bidrager med kontakt til skoler, der kunne være relevante deltagere i Learning Factories samt med udviklingsprojekter, der omfatter mulige udviklings-/afprøvningsaktiviteter for relevante Learning Factories
· at CIU kan inddrage eVidenCenter som kvalificerende partner i relevante Learning Factories og købe relevant konsulentbistand fra eVidenCenter
· at CIU i øvrigt kan anvende eVidenCenter som sparringspartner i relevante sammenhænge, herunder til fx projektformulering
· at CIU’s vidensproduktion kan indgå i eVidenCenter’s forskellige aktiviteter og indsatser 
· at CIU er med til at sprede ny viden fra eVidenCenter i CIU’s katalog på videncenterportalen
· at videncentrene løbende orienterer hinanden gensidigt om aktiviteter og tiltag

